
AVIZ
asupra proiectului de Lege pentru aprobarea Ordonanţei de urgenţă a Guvernului nr. 126/2004 privind trecerea Teatrului Naţional din Târgu Mureş, judeţul Mureş, în subordinea Ministerului Culturii şi Cultelor
               În conformitate cu prevederile art. 89 şi 108  din Regulamentul Camerei Deputaţilor, republicat , Comisia juridică, de disciplină şi imunităţi a fost sesizată, spre dezbatere şi avizare,în procedură de urgenţă, cu proiectul de  Lege pentru aprobarea Ordonanţei de urgenţă a Guvernului nr. 126/2004 privind trecerea Teatrului Naţional din Târgu Mureş, judeţul Mureş, în subordinea Ministerului Culturii şi Cultelor, trimis cu adresa nr. P.L.X- 17 din 7 februarie 2005, înregistrat  sub nr. 31/54 din 08.02. 2005.


Senatul, în calitate de primă Cameră sesizată,a adoptat în şedinţa sa din 3  februarie 2005 proiectul de lege.


Camera Deputaţilor este Cameră decizională.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  9 februarie 2005.


Membrii comisiei au examinat ordonanţa de urgenţă supusă aprobării, expunerea de motive la proiectul de lege şi avizul favorabil al Consiliului Legislativ nr. 1875 din 17.11.2004.

În urma dezbaterilor, comisia a hotărât, în unanimitate, avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Consilier

Dr. Corneliu Manda
